PATVIRTINTA

Jonavos „Neries“ pagrindinės mokyklos

direktorės 2021 m. rugpjūčio 31 d.

įsakymu Nr. V-142

**JONAVOS „NERIES“ PAGRINDINĖS MOKYKLOS MOKINIŲ NEMOKAMO MAITINIMO TVARKOS APRAŠAS**

**I. BENDROSIOS NUOSTATOS**

1. Šio tvarkos aprašo paskirtis – nustatyti mokinių nemokamo maitinimo Jonavos „Neries“ pagrindinėje mokykloje tvarką (toliau – Tvarką).
2. Tvarka sudaryta remiantis Jonavos rajono savivaldybės tarybos 2021 m. gegužės 27 d. sprendimu Nr. 1 TS-94 „Dėl socialinės paramos mokiniams teikimo Jonavos rajono savivaldybėje tvarkos aprašo patvirtinimo“.
3. Pripažinti netekus galios mokyklos direktorės 2016-05-09 įsakymu Nr. V-137 patvirtintą Jonavos „Neries“ pagrindinės mokyklos mokinių nemokamo maitinimo tvarkos aprašą.
4. Ši tvarka taikoma Jonavos „Neries“ pagrindinės mokyklos mokiniams, kurie mokosi pagal priešmokyklinio, pradinio ir pagrindinio ugdymo programas.

**II. MOKINIŲ NEMOKAMO MAITINIMO RŪŠYS**

1. Mokinių nemokamo maitinimo rūšys:
   1. pietūs;
   2. pusryčiai;
   3. pusryčiai skiriami mokiniams (kuriems yra paskirtas nemokamas maitinimas – pietūs), remiantis mokyklos direktoriaus, klasės auklėtojo ar socialinės pedagogės rekomenduojamais atvejais, pateikus rekomendaciją Socialinės paramos skyriui.
   4. Maitinimas mokyklos organizuojamose dieninėse vasaros poilsio stovyklose, mokyklai pateikus mokinių, kurie lankys mokykloje organizuojamą dieninę vasaros stovyklą, sąrašą.

**III. MOKINIŲ NEMOKAMO MAITINIMO KAINŲ NUSTATYMAS**

1. Vienos dienos nemokamų pietų, pusryčių, maitinimui dieninėse vasaros poilsio stovyklose produktams įsigyti skiriamų lėšų dydis vienai dienai vienam mokiniui nustatomas vadovaujantis LR sveikatos apsaugos ministro patvirtintu pusryčių, pietų patiekalų gamybai reikalingų produktų rinkinių sąrašu pagal nustatytas mokinių amžiaus grupes.
2. Išskiriamos šios mokinių amžiaus grupės:
   1. priešmokyklinio ugdymo – 4 klasių;
   2. 5- 10 klasių;
   3. socialinių įgūdžių ugdymo grupės.
3. Mokinių nemokamam maitinimui skirtiems produktams įsigyti skiriamų lėšų dydžiai vienai dienai ir vienam mokiniui nustatomi Jonavos savivaldybės administracijos direktoriaus įsakymu.

**IV. NEMOKAMO MAITINIMO MOKINIAMS TEIKIMAS**

1. Mokiniams nemokamas maitinimas teikiamas toje mokykloje, kurioje mokiniai mokosi, neatsižvelgiant į jų gyvenamąją vietą.
2. Mokiniui pakeitus mokyklą, mokyklos administracija naujos mokyklos administracijai ne vėliau kaip kitą darbo dieną po mokyklos pakeitimo dienos pateikia laisvos formos pažymą apie mokinio teisę gauto nemokamą maitinimą ir informuoja savivaldybės administraciją apie tai, kad mokinys pakeitė mokyklą.
3. Karantino, ekstremalios situacijos, ekstremalaus įvykio laikotarpiu mokyklos nelankantiems mokiniams nemokamas maitinimas mokykloje gali būti organizuojamas išduodant maisto davinius.
4. Mokiniams vietoj nemokamo maitinimo negali būti išmokami pinigai.
5. Nemokami pietūs ir pusryčiai per mokslo metus gali būti teikiami ir šiais būdais:
   1. nemokami pietūs, pusryčiai ir pietūs, turinčiam teisę gauti nemokamą maitinimą

mokiniui neatvykus į mokyklą dėl ligos, mokinio tėvų prašymu gali būti išduodami maisto daviniai;

* 1. kai mokymą namuose mokiniui skiria asmens sveikatos priežiūros įstaigos GKK, nemokamas maitinimas mokiniui gali būti teikiamas atiduodant maisto davinį;
  2. poilsio, švenčių, atostogų dienomis per mokslo metus organizuojant maitinimą mokykloje;
  3. vasaros atostogų metu mokykloje organizuojamose dieninėse vasaros poilsio stovyklose.

1. Mokiniams nemokamas maitinimas skiriamas nuo informacijos apie priimtą sprendimą dėl socialinės paramos mokiniams gavimo mokykloje kitos dienos iki kalendorinių metų arba mokslo metų pabaigos.
2. Mokyklos valgykloje mokiniai nemokamai maitinami tokia tvarka:
   1. 1 klasė – 9.30- 9.45 val.;
   2. 2-4 klasės – 9.45-10.00 val.;
   3. 5-6 klasės, 9-10 klasės – 10.35-11.00 val.;
   4. priešmokyklinė klasės – 11.00-11.15 val.; 14.30 val.;
   5. 7-8 klasės – 11.45-10.10 val.;
   6. atskirais atvejais, jei mokinys dėl kokių nors priežasčių negali valgyti jam pateikto maisto, išankstiniu tėvų, sveikatos priežiūros specialistės, klasės auklėtojo ir valgyklos darbuotojų susitarimu, maistas gali būti keičiamas kitu patiekalu.
3. Įvedus elektroninius mokinio pažymėjimus, mokiniai privalo valgykloje valgyti tik atsižymėję mokinio elektroninį pažymėjimą:
   1. pametus, palikus namie, sulūžus elektroniniam pažymėjimui, laikinai, kol bus pagamintas naujas elektroninis pažymėjimas, mokiniui priskiriama elektroninės apskaitos kortelė;
   2. elektroninės apskaitos kortelė skiriama ne ilgiau kaip 1 mėn.;
   3. elektroninės apskaitos kortelę paskiria mokyklos socialinė pedagogė;
   4. elektroninės apskaitos kortelė registruojama papildomų kortelių išdavimo žurnale;
   5. išimtinais atvejais (jei elektroninės apskaitos kortelė neskanuojama, jei nėra mokykloje socialinės pedagogės ir pan.) klasės auklėtoja gali išrašyti mokiniui popierinį taloną, kuriame nurodo mokinio vardą, pavardę, klasę, datą.

**V. PAREIGOS IR TEISĖS ORGANIZUOJANT MOKINIŲ**

**NEMOKAMĄ MAITINIMĄ**

1. **Mokyklos direktorė**:
   1. atsako už mokinių nemokamo maitinimo organizavimą, valstybės ir savivaldybės biudžeto lėšų, skiriamų nemokamam maitinimui tikslinį panaudojimą;
   2. patvirtina mokykloje mokinių nemokamo maitinimo tvarką;
   3. paskiria atsakingą darbuotoją už nemokamo maitinimo mokykloje organizavimą ir moka jam priedą prie atlyginimo;
   4. jei mokiniui, augančiam socialinės rizikos šeimoje, nepaskirtas nemokamas

maitinimas, raštu informuoja mokinio deklaruotos gyvenamosios vietos savivaldybės administraciją (jei gyvenamoji vieta nedeklaruota – savivaldybės, kurioje yra mokykla, administraciją) ir pateikia turimą informaciją socialinei paramai gauti.

1. Mokyklos direktorius turi teisę:
   1. pareikalauti iš maitinimo paslaugas teikiančios įmonės pateikti dokumentaciją, įrodančią, kad nemokamam mokinių maitinimui skirtų patiekalų gamybai sunaudotų maisto produktų įsigijimo išlaidos atitinka nustatytas maitinimo kainas;
   2. socialinės paramos skyriuje gauti informaciją susijusią su mokinio teise į nemokamą maitinimą.
2. **Mokyklos socialinė pedagogė:**
   1. organizuoja nemokamą maitinimą nuo informacijos apie priimtą sprendimą dėl nemokamo maitinimo skyrimo gavimo mokykloje kitos dienos pagal mokyklos parengtą mokinių nemokamo maitinimo organizavimo tvarką;
   2. atsako už teisingą ir savalaikį duomenų apie suteiktą nemokamą maitinimą mokiniams registravimą Socialinės paramos šeimai informacinėje sistemoje (SPIS);
   3. importuoja priešmokyklinių, 1-2 klasių mokinių sąrašą į SPIS;
   4. mokiniui pakeitus mokyklą ar atsisakius paramos, inicijuoja nemokamo maitinimo nutraukimą SPIS mokiniams, kurie buvo importuoti sąrašu ir per SPIS teikia socialinės paramos skyriui tvirtinti;
   5. nutraukia nemokamo maitinimo mokiniui teikimą nuo kitos dienos po sprendimo dėl socialinės paramos mokiniams nutraukimo mokykloje gavimo;
   6. kas mėnesį, iki kito mėnesio 5 dienos, Socialinės paramos skyriui, savivaldybės buhalterijai pateikia mokinių nemokamo maitinimo pasirašytus registravimo žurnalus, patvirtintus mokyklos direktoriaus;
   7. rengia dokumentus ir rekomendacijas socialinės rizikos šeimų vaikų socialinei

paramai gauti.

**VII. BAIGIAMOSIOS NUOSTATOS**

1. Nustačius, kad, per laikotarpį, kurį mokiniui teikiamas nemokamas maitinimas, pasikeitus aplinkybėms, mokinys nebetenka teisės į šią paramą arba pareiškėjas yra pateikęs neteisingus duomenis apie gaunamas pajamas, šeimos narius ar kitus duomenis, reikalingus socialinei paramai mokiniui skirti, informuojamas Jonavos rajono savivaldybės administracijos Socialinės paramos skyrių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_